Diari Oficial de la Generalitat Valenciana


Sumari del DOGV 7508, del 20-04-2015 (2015/3448)

RESOLUCIÓ de 10 d'abril de 2015, de la Direcció General d'Innovació, Ordenació i Política Lingüística, sobre delegació de competències en l'expedició de certificats de capacitació en llengües i Diploma de Mestre de Valencià.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7508

Data del DOGV
:   20-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3448


Data del document
:   10-04-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 10 d'abril de 2015, de la Direcció General d'Innovació, Ordenació i Política Lingüística, sobre delegació de competències en l'expedició de certificats de capacitació en llengües i Diploma de Mestre de Valencià. [2015/3448]  
L'article 9 de l'Orde 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià, i en llengües estrangeres en les ensenyances no universitàries en la Comunitat Valenciana, preveu que les titulacions administratives regulades en la dita orde seran expedides per la direcció general amb competències en matèria de formació del professorat per als que superen la prova de competència professional a què es referix l'article 8.1.a de l'esmentada orde.  
L'apartat primer de la disposició final primera de la mateixa orde autoritza la direcció general competent en matèria de formació del professorat per a dictar les resolucions i instruccions necessàries per a la interpretació i l'aplicació del que disposa l'orde mencionada en el seu àmbit competencial.  
Per això, de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les facultats que em conferix l'article 63 de la Llei 5/1983, de 30 de desembre, del Consell, resolc:  
  
Primer. Delegació de competències en matèria d'expedició de les titulacions administratives regulades per l'Orde 17/2013, de 15 d'abril, de la Conselleria d'Educació, Cultura i Esport  
Es delega en la direcció del Servici de Formació del Professorat la firma de les titulacions administratives que acrediten la possessió del Certificat de Capacitació per a l'Ensenyament en Valencià i en llengües estrangeres i del Diploma de Mestre de Valencià.  
  
Segon. Constància expressa de la delegació  
Les resolucions administratives que s'adopten per delegació indicaran expressament esta circumstància i es consideraran dictades per l'òrgan delegatori, sense que càpia la delegació de competències delegades.  
  
  
Tercer. Revocació i avocació de la competència  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que establix l'article 63.5 de la Llei 5/1983, de 30 de desembre, del Consell, i l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Les atribucions delegades en la present resolució podran ser avocades, en els termes i amb els requisits que establix l'article 14 de la Llei 30/1992 mencionada.  
  
Quart. Entrada en vigor  
La present resolució produirà efectes des del dia de la firma.  
  
València, 10 d'abril de 2015.- La directora general d'Innovació, Ordenació i Política Lingüística: Beatriz Gascó Enríquez.